

 **LATVIJAS REPUBLIKAS**

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 23.janvārī Nr.3

SĒDE NOTIEK DOMES SĒŽU ZĀLĒ

SĒDE SASAUKTA plkst. 16.00

SĒDI ATKLĀJ plkst. 16.00

SĒDES DARBA KĀRTĪBA:

1. Par saistošo noteikumu apstiprināšanu.
2. Par grozījumu Daugavpils pilsētas domes 2010.gada 11.marta noteikumos Nr.3 “Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs “Par zaudējuma atlīdzināšanu””.
3. Par Daugavpils pilsētas teritorijas plānojuma redakcijas 3.0. un Vides pārskata projekta nodošanu publiskajai apspriešanai un institūciju atzinuma saņemšanai.
4. Par N.Kožanovas iecelšanu pašvaldības iestādes “Krievu kultūras centrs” vadītāja amatā.
5. Par pirmpirkuma tiesību izmantošanu.

SĒDI VADA – Daugavpils pilsētas domes priekšsēdētājs Andrejs Elksniņš

SĒDĒ PIEDALĀS - 12 Domes deputāti – A.Broks, J.Dukšinskis, A.Elksniņš, A.Gržibovskis,

 R.Joksts, I.Kokina, V.Kononovs, N.Kožanova,

 M.Lavrenovs, J.Lāčplēsis, I.Prelatovs,

 H.Soldatjonoka.

SĒDĒ NEPIEDALĀS - 3 Domes deputāti – R.Eigims – iemesls nav zināms,

 L.Jankovska – komandējumā,

 A.Zdanovskis – iemesls nav zināms.

SĒDĒ PIEDALĀS - pašvaldības administrācijas darbinieki:

 I.Aleksejevs, Ž.Kobzeva, E.Upeniece, I.Funte, A.Kokina, R,Golovans,

 S.Pupiņa, E.Ugarinko, N.Bikovska, M.Dimitrijeva, D.Krīviņa,

 I.Hotuļova, S.Trošimovs, J.Oļenovs, K.Rasis, I.Šalkovskis.

 - pašvaldības budžeta iestādes darbinieki:

 R.Ģiptere, S.Zelča

- plašsaziņas līdzekļu pārstāvji:

 I.Dunaiskis, A.Hļestovs, S.Kuzņecovs

SĒDI PROTOKOLĒ - Domes protokolu lietvedības pārzine S.Rimicāne

**1.§ (20)**

**Par saistošo noteikumu apstiprināšanu**

 **E.Upeniece, A.Broks, A.Elksniņš**

A.Broks jautā, vai līdzekļi ir iedalīti vides objektam “Saules kalnā”?

A.Elksniņš skaidro par iespējamiem risinājumiem projekta īstenošanai.

Debates: A.Broks.

Pamatojoties uz likuma “Par pašvaldībām” 21.panta pirmās daļas 2.punktu un 46. pantu, un likuma “Par pašvaldību budžetiem” 16. un 17.pantiem, Daugavpils pilsētas domes Finanšu komitejas 2020.gada 23.janvāra atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas** **dome nolemj:**

 Apstiprināt Daugavpils pilsētas domes 2020.gada 23.janvāra saistošos noteikumus Nr.1 “Par Daugavpils pilsētas pašvaldības budžetu 2020.gadam”.

Pielikumā: Daugavpils pilsētas domes 2020.gada 23.janvāra saistošie noteikumi Nr.1 “Par

 Daugavpils pilsētas pašvaldības budžetu 2020.gadam”.

**2.§ (21)**

**Par grozījumu Daugavpils pilsētas domes 2010.gada 11.marta noteikumos Nr.3 “Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs “Par zaudējuma atlīdzināšanu””**

 **Ž.Kobzeva, A.Elksniņš**

 Pamatojoties uz likuma “Par pašvaldībām” 21.panta pirmās daļas 13.punktu un 63.pantu, Valsts un pašvaldību institūciju amatpersonu un darbinieku atlīdzības likuma 5.panta otro daļu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Izdarīt ar Daugavpils pilsētas domes 2010.gada 11.marta lēmumu Nr.157 apstiprinātajos noteikumos Nr.3 “Noteikumi par amatpersonu un darbinieku atlīdzību Daugavpils pilsētas domē un Daugavpils pilsētas pašvaldības budžeta iestādēs” šādus grozījumus:

1. Izteikt 6.1.punktu šādā redakcijā:

“6.1. Daugavpils pilsētas domes (turpmāk – Dome) priekšsēdētāja, Domes priekšsēdētāja vietnieku un Domes pastāvīgo komiteju priekšsēdētāju amati ir algoti amati. Deputātiem, kuri ieņem algotu amatu Domē, mēnešalgu, noapaļojot līdz pilniem *euro,* nosaka:

6.1.1.bāzes mēnešalgas apmēram piemērojot šādu koeficientu:

6.1.1.1. Domes priekšsēdētājam – 2,43;

6.1.1.2. Domes priekšsēdētāja 1.vietniekam – 2,20;

6.1.1.3. Domes priekšsēdētāja vietniekiem – 1,96;

6.1.1.4. Domes pastāvīgo komiteju priekšsēdētājiem – 1,31.

6.1.2. bāzes mēnešalgas apmēru nosaka šādi:

6.1.2.1. saskaita Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēra pieaugumu procentos pret iepriekšējo gadu ar aizpagājušā gada inflāciju procentos pret iepriekšējo gadu un attiecīgo summu dala ar divi;

6.1.2.2. indeksē kārtējā gada bāzes mēnešalgu ar skaitli, kas iegūts saskaņā ar šo noteikumu 6.1.2.1.apakšpunktu.”.

2. Papildināt ar 35.punktu šādā redakcijā:

“35. **2020.gadā, lai ierobežotu ar atlīdzību saistītos izdevumus:**

35.1. nosakot mēnešalgu Domes priekšsēdētājam, Domes priekšsēdētāja vietniekiem, Domes pastāvīgo komiteju priekšsēdētājiem, nepiemēro noteikumu 6.1.apakšpunktos noteiktos koeficientus;

35.2. Domes priekšsēdētājam, Domes priekšsēdētāja vietniekiem, Domes pastāvīgo komiteju priekšsēdētājiem mēnešalga tiek saglabāta 2018.gada līmenī.”.

**3.§ (22)**

**Par Daugavpils pilsētas teritorijas plānojuma redakcijas 3.0. un Vides pārskata**

 **projekta nodošanu publiskajai apspriešanai un institūciju atzinuma saņemšanai**

 **S.Trošimovs, A.Elksniņš**

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3., 83., 90.punktu, ņemot vērā Daugavpils pilsētas domes 10.10.2016.lēmumu Nr.624 “Par Daugavpils teritorijas plānojuma izstrādes uzsākšanu”, Daugavpils pilsētas domes 28.03.2019.lēmumu Nr.180 “Par Daugavpils pilsētas teritorijas plānojuma redakcijas 2.0.pilnveidošanu atbilstoši institūciju atzinumiem un publiskas apspriešanas rezultātiem”, SIA „Reģionālie projekti” 2020.gada 16.janvāra iesniegumu Nr.20-10-e, teritorijas plānojuma izstrādes vadītāja 2020.gada 17.janvāra ziņojumu, Domes Attīstības komitejas 2020.gada 23.janvāra atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav,**Daugavpils pilsētas dome nolemj:**

1. Nodot Daugavpils pilsētas teritorijas plānojuma redakciju 3.0. un Vides pārskata projektu publiskajai apspriešanai un institūciju atzinumu saņemšanai.
2. Noteikt publiskās apspriešanas termiņu trīs nedēļas.
3. Lēmumu par Daugavpils pilsētas teritorijas plānojuma redakcijas 3.0.un Vides pārskata projekta nodošanu publiskajai apspriešanai un institūciju atzinumu saņemšanai piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv).
4. Paziņojumu par Daugavpils pilsētas teritorijas plānojuma redakcijas 3.0.un Vides pārskata projekta publisko apspriešanu ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv) un publicēt paziņojumu vietējā laikrakstā.
5. Daugavpils pilsētas domes Izpilddirektors ir atbildīgs par lēmuma izpildi.

**4.§ (23)**

**Par N.Kožanovas iecelšanu pašvaldības iestādes**

**“Krievu kultūras centrs” vadītāja amatā**

 **A.Kokina, A.Elksniņš**

Deputāte N.Kožanova nepiedalās lēmuma pieņemšanā saskaņā ar likumu “Par interešu konflikta novēršanu valsts amatpersonu darbībā”.

Pamatojoties uz likuma “Par pašvaldībām” 21.panta pirmās daļas 9.punktu, izskatot N.Kožanovas iesniegumu, ņemot vērā Daugavpils pilsētas domes Izglītības un kultūras jautājumu komitejas 2019.gada 23.janvāra atzinumu, atklāti balsojot: PAR – 11 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Iecelt Nataļju Kožanovu Daugavpils pilsētas pašvaldības iestādes „Krievu kultūras centrs”vadītājas amatā.

**5.§ (24)**

**Par pirmpirkuma tiesību izmantošanu**

 **I.Funte, A.Elksniņš**

 Pamatojoties uz likuma “Par pašvaldībām” 15.panta pirmās daļas 2.punktu, 21.panta pirmās daļas 17.punktu un 78.panta pirmo daļu, Ministru kabineta 2010.gada 28.septembra noteikumu Nr.919 „Noteikumi par vietējo pašvaldību pirmpirkuma tiesību izmantošanas kārtību un termiņiem” 3., 5., 6. un 7.punktu, izskatot 12.12.2019. pirkuma līgumu (reģ. Domē 09.01.2020. ar Nr.34/1.2.-16), kas noslēgts starp *(vārds un uzvārds), (personas kods); (vārds un uzvārds)*, *(personas kods); (vārds un uzvārds), (personas kods); (vārds un uzvārds), (personas kods); (vārds un uzvārds), (personas kods); (vārds un uzvārds), (personas kods), (vārds un uzvārds), (personas kods); (vārds un uzvārds), (dzim.).,* (turpmāk - Kopīpašnieki) *un (vārds un uzvārds), (personas kods),* par nekustamā īpašuma – zemes vienības, kadastra apzīmējums 05000011039, Kandavas ielā 1D, Daugavpilī, pārdošanu, ņemot vērā, zemes vienība, kadastra apzīmējums 05000011039, Kandavas ielā 1D, Daugavpilī, ir nepieciešama pašvaldībai tās autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana, parku, skvēru un zaļo zonu ierīkošana un uzturēšana) nodrošināšanai, Daugavpils pilsētas domes (turpmāk – Dome) Īpašuma komitejas 2020.gada 23.janvāra atzinumu, Domes Finanšu komitejas 2020.gada 23.janvāra atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

 1. Izmantot pirmpirkuma tiesības un pirkt, sabiedriskajām vajadzībām, no nekustamā īpašuma, kadastra Nr.05000011001, Kandavas ielā 1, Daugavpilī, Kopīpašniekiem zemes vienību 1819 m2 platībā, kadastra apzīmējums 05000011039, Kandavas ielā 1D, Daugavpilī (turpmāk – Zemesgabals), kas atdalāma no nekustama īpašuma, kadastra Nr.05000011001, Kandavas ielā 1, Daugavpilī, par kopējo summu 13000,00 EUR (trīspadsmit tūkstoši eiro 00 centi).

 2. Noteikt, ka visus izdevumus par Zemesgabalareģistrēšanu Valsts zemes dienestā, kā jauna nekustama īpašuma reģistrēšanai valsts kadastra informācijas sistēmā un Daugavpils tiesā uz Daugavpils pilsētas pašvaldības vārda, apmaksā Daugavpils pilsētas pašvaldība (turpmāk – Pašvaldība).

 3. Piešķirt no 2020.gada pamatbudžeta programmas “Izdevumi neparedzētiem gadījumiem” papildus līdzekļus 13000,00 EUR (trīspadsmit tūkstoši eiro 00 centi) apmērā Domes budžeta programmai “Nekustamā īpašuma iegāde, nojaukšana un teritorijas attīstība” Zemesgabala iegādei pašvaldības īpašumā.

 4. Uzdot Domes Centralizētajai grāmatvedībai:

 4.1. samaksāt Pārdevējiem kopējo pirkuma maksu 13000,00 EUR (trīspadsmit tūkstoši eiro) uz A.Šustovas kontu 10 (desmit) darba dienu laikā no šī lēmuma pieņemšanas dienas.

 4.2. apmaksāt notāra pakalpojumus un kancelejas nodevu par Daugavpils pilsētas pašvaldības īpašuma tiesību nostiprināšanu zemesgrāmatā.

 5. Domes Īpašuma pārvaldīšanas departamentam:

 5.1. desmit darbdienu laikā kopš šā lēmuma pieņemšanas sagatavot darījuma aktu (pirkuma līgumu) par Zemesgabala pirkšanu uz tādiem pašiem nosacījumiem kādi norādīti 12.12.2019. pirkuma līgumā, kas noslēgts starp Kopīpašniekiem un Denisu Grigorjevu;

 5.2. pārreģistrēt Zemesgabalu Daugavpils tiesā uz Pašvaldības vārda;

 5.3. informēt Daugavpils tiesu un darījumā iesaistītās personas par pieņemto lēmumu, normatīvajos aktos noteiktajā kārtībā.

Sēdi slēdz plkst.16.37

Sēdes vadītājs:

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)* S.Rimicāne